Yayasan Waqaf Malaysia

Yayasan Waqaf Malaysia merupakan agensi kerajaan Malaysia yang berperanan mengusahakan sumber-sumber wakaf peringkat Malaysia. entiti wakaf kebangsaan. Ianya telah ditubuhkan dengan rasminya pada 23 Julai 2008  oleh Jabatan Wakaf, Zakat dan Haji (JAWHAR).

Sejarah penubuhan 
Yayasan Waqaf Malaysia (YWM) merupakan sebuah entiti wakaf di peringkat kebangsaan yang ditubuhkan atas inisiatif Jabatan Wakaf, Zakat dan Haji (JAWHAR), Jabatan Perdana Menteri di bawah Akta Pemegang Amanah [Pemerbadanan] 1952. Ditubuhkan secara rasmi pada 23 Julai 2008, YWM berperanan dalam menggembleng sumber-sumber wakaf dan menjadi pelengkap kepada usaha Majlis-majlis Agama Islam Negeri (MAIN) dalam membangunkan hartanah wakaf di Malaysia.

Hotel wakaf 
Terdapat empat buah hotel wakaf yang dikendalikan Yayasan Waqaf Malaysia dengan kerjasama Majlis Agama Islam Negeri-negeri, iaitu

 Hotel The Regency Seri Warisan, Taiping, Perak - Kerjasama dengan Majlis Agama Islam Perak.
 Hotel Pantai Puteri, Tanjung Kling, Melaka - Kerjasama dengan Majlis Agama Islam Melaka
 Hotel Grand Puteri, Kuala Terengganu, Terengganu - Kerjasama dengan Majlis Agama Islam dan Adat Melayu Terengganu
 Klana Beach Resort, Port Dickson, Negeri Sembilan - Kerjasama dengan Majlis Agama Islam Negeri Sembilan

Rujukan 

Yayasan di Malaysia
Pertubuhan Islam di Malaysia
Jabatan Perdana Menteri Malaysia